stanford-oval/wikipedia huggingface dataset:
Daniel Wilson (poliitikko)

Daniel Wilson, hänen kaksi tytärtään ja hänen appensa, presidentti Jules Grévy.
Daniel Wilson (6. maaliskuuta 1840 Pariisi – 13. helmikuuta 1919 Loches) oli ranskalainen poliitikko, jonka aiheuttama skandaali pakotti vuonna 1887 hänen appensa Jules Grévyn eroamaan Ranskan presidentin virasta.
Wilsonin isä oli Englannista Ranskaan muuttanut ja Ranskan kansalaisuuden saanut tehtailija, jolta hän peri suuren omaisuuden. Wilson valittiin vuonna 1869 Ranskan lainsäätäjäkuntaan ja 1871 kolmannen tasavallan kansalliskokoukseen. Hän kuului tasavaltalaiseen vasemmistoon, oli vuodesta 1876 edustajainkamarin jäsenenä ja toimi 1879–1880 valtiovarainministeriön alivaltiosihteerinä. Hän oli presidentiksi 1879 valitun Grévyn ystävä ja meni 1881 naimisiin tämän tyttären Alicen kanssa.
Wilson menetti omaisuutensa harjoitettuaan spekulaatiota. Rikastuakseen uudelleen hän alkoi hyödyntää asemaansa presidentin vävynä ja alkoi muun muassa kaupitella virkoja ja ritarikuntien jäsenyyksiä omaan laskuunsa. Hänen toimintansa tuli ilmi vuonna 1887 ja nostatti laajaa paheksuntaa Ranskan lehdistössä. Wilsonin sanottiin myyneen muun muassa Kunnialegioonan ansiomerkkejä, armahduksia, valtion toimeksiantoja ja velkojen lyhennyksiä. Kun Grévy yritti suojella Wilsonia oikeudenkäynniltä, hän joutui itse voimakkaan arvostelun kohteeksi ja joutui eroamaan. Oikeus tuomitsi Wilsonin vuonna 1888 kahden vuoden vankeuteen ja sakkoihin Kunnialegioonan ritarimerkkien myymisestä, mutta valitusoikeus lievensi tuomion. Hänen poliittinen uransa ei kuitenkaan päättynyt tähän, ja hän oli vielä uudelleen edustajainkamarin jäsenenä vuosina 1893–1902.
Coolpad

| Coolpad Group |
| --- | --- |

Yritysmuoto:  osakeyhtiö
Osake:  SEHK: 2369
Perustettu:  huhtikuu 1993
Perustaja:  Guo Deying
Puheenjohtaja:  Jia Yueting
Tuotteet:  älypuhelimet
Henkilöstö:  yli 5 000
Emoyhtiö:  LeEco
Kotisivu:  www.coolpad.com/index.html
Infobox OKVirheellinen NIMI-arvo: 
Coolpad Group (kiin. 酷派集團) on kiinalainen elektroniikkayhtiö. Se perustettiin huhtikuussa 1993 nimellä Yulong Computer Telecommunication Scientific. Coolpad oli huhti-kesäkuussa 2013 maailman neljänneksi suurin älypuhelinten toimittaja. Sittemmin yhtiö on menettänyt asemiaan puhelinmarkkinoilla.
Aiheesta muualla

Kuvia tai muita tiedostoja aiheesta Coolpad Wikimedia Commonsissa
Verkkosivut (kiinaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Coolpad Group
Käännös suomeksi
Daniel af Thunberg

Daniel af Thunberg
Daniel af Thunberg (1712–1788) oli ruotsalainen maa- ja vesirakentaja. Hänet aateloitiin 1776.
Thunberg tuli vuonna 1747 rakennusmestariksi Suomenlinnan linnoitustöihin. Sen jälkeen hän johti Karlskronan telakan ja Trollhättanin kanavan rakentamista. Hän laati Elias Schwederin kanssa Vänerniltä Itämerelle johtavan Götan kanavan suunnitelman, jota Baltzar B. Platen sitten pitkälti noudatti.
Clear

Clear voi tarkoittaa jotain seuraavista:
clear, lyönti sulkapallossa
clear, Unix-komento näytön tyhjentämiseen
Clear, aikuisten visual novel
Clear, shampoomerkki
Musiikissa

Clear (kappale), Cybotronin kappale
Clear (Cybotronin albumi), Cybotronin albumi
Clear, Periphery-yhtyeen albumi
Clear (albumi), Spirit-yhtyeen albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Clear”, voi hakea sivunnimihaulla, laajalla sivunnimihaulla tai tekstihaulla.
Dana International (albumi)

| Dana International Dana International |
| --- | --- | --- |

Studioalbumin tiedot
 Äänitetty : 1992/1993
 Julkaistu: 1993
 Tyylilaji: dance, electronica
 Kesto: 52.51
 Levy-yhtiö: IMP Dance IMP 2004
Dana Internationalin muut julkaisut
|   | Dana International 1993 | Umpatampa 1994 |
Dana International on laulaja Dana Internationalin ensimmäinen albumi. Se julkaistiin 1993 Israelissa. Albumi oli erittäin suosittu Israelissa, Egyptissä ja Jordaniassa.  Albumi sisältää cover-version Baccaran Yes Sir, I can boogiesta ja hepreaksi käännetyn version Queenin The Show Must Go Onista (Ha-hatzga chayyevet l-himshakh).
Ensimmäinen single "Sa'ida Sultana" oli niin suosittu, että laulajaa kutsutaan arabimaissa yhä tällä nimellä. Osa kappaleista on laulettu  englanniksi, osa hepreaksi ja  arabiaksi.
Laulajan transsukupuolisuus kohautti varsinkin Egyptissä, jossa julkaistiin kirja Dana International -albumista, missä Danaa kutsuttiin "saatanan lähettilääksi". Kirjan toimitti Daniel Pipes ja se julkaistiin 1995.
Kappaleet

Fata Morgana – 4.42
Samar-Mar – 3.55
Mi She-Lo Rotze Oti – 3.57
Mishak Ma-Dma'Ot – 2.59
No Alibi – 4.12
Arusa – 3.39
Yes Sir, I Can Boogie – 4.25
Sa'Ida Sultana – 5.44
Danna International – 3.52 (Radio Edit)
Ha-Hatzga Chayyevet L-Himshakh – 3.06
Fata Morgana – 4.42 (Strings Mix)
Samar-Mar – 3.45 (Night Mix)
Danna International – 3.53 (Airport Version)
Aiheesta muualla

http://www.phreak.co.uk/dana/index.html – Kattava sivusto mm. mainitusta kirjasta (englanniksi)
Clear (kappale)

| ”Clear” Cybotron |
| --- | --- | --- |

Singlen tiedot
 Albumilta: Enter
 B-puoli: ”Industrial Lies”
 Äänitetty : huhtikuu 1982
 Julkaistu: 1983
 Tyylilaji: elektro
 Kesto: 04.54
 Levy-yhtiö: Fantasy
Listasijoitukset
  Billboard Hot R&B/Hip-Hop Songs: 52.
Cybotronin muut singlet
| ”Cosmic Cars” 1982 | ”Clear” 1983 | ”Techno City” 1984 |
Clear on yhdysvaltalaisen elektro-yhtyeen Cybotronin single vuodelta 1983. Kappaleen sävelsivät yhtyeen jäsenet Juan Atkins ja Richard Davis. Singleä ovat samplanneet useat rap- ja hip hop -artistit kuten Missy Elliott kappalessaan ”Lose Control” ja Poison Clan kappaleessaan ”Shake Whatcha Mama Gave Ya”.
The Wire -lehden vuoden 1997 artikkelin mukaan singleä myytiin 50 000 kappaletta.
Populaarikulttuurissa

”Clear” esiintyy muun muassa videopeleissä Grand Theft Auto: Vice City sekä Watch Dogs 2.
Cool jazz

| Cool jazz |
| --- | --- |
Alkuperä:  bebop, swing, klassinen
Alkuperämaa:  Yhdysvallat
Kehittymisen ajankohta:  1940-luku
Tyypillisiä soittimia:  rummut, piano, trumpetti, saksofoni, pasuuna, kontrabasso
Kehittyneitä tyylilajeja / suuntauksia:  modaalinen jazz, bossa nova
Cool jazz on jazzia, joka on hillittyä ja ottaa vaikutteita klassisesta musiikista. Cool jazz kehittyi suoraan 1940-luvun lopun ja 1950-luvun alun bebopista. Se yhdisti bebopia tiettyjen swingmusiikin aspektien kanssa, joita ei ollut aiemmin huomioitu. Koska eräät merkittävimmät tyylilajin kehittäjistä olivat Los Angelesista, tyylilaji sai lempinimekseen ”West Coast -jazz”.
1950-luvun loppuun mennessä Yhdysvaltain itärannikon hard bop oli tullut cool jazzia suositummaksi, mutta cool jazzin suurimmilla artisteilla oli silti pitkät ja tuotteliaat urat. Cool jazzin suurimpia artisteja olivat Lester Young, Miles Davis, Gerry Mulligan, Stan Getz, Shorty Rogers sekä Howard Rumsey, Lighthouse All-Stars -yhtyeen johtaja.
Cool jazzista kehittyneitä tyylilajeja ovat muun muassa modaalinen jazz sekä bossa nova.
Cool jazz -artisteja

Lester Young vuonna 1944
Miles Davis vuonna 1955
Gerry Mulligan 1980-luvulla
Stan Getz vuonna 1958
Canadian Championship

| Amway Canadian Championship Championnat canadien Amway |
| --- | --- |

Laji:  jalkapallo
Maa(t):  Kanada
Perustettu:  2008
Joukkueita:  5
Hallitseva mestari:  Montreal Impact
Eniten mestaruuksia:  Toronto FC (4)
TV:  Sportsnet, TVA Sports
Sivusto:  canadasoccer.com
Amway Canadian Championship, ranskaksi Championnat canadien Amway, on Kanadan jalkapalloliiton järjestämä miesten seurajoukkueiden jalkapallokilpailu, jossa ratkaistaan Kanadan edustaja kansainväliseen CONCACAF Champions Leagueen. Kilpailun menestynein seurajoukkue on neljä mestaruutta voittanut Toronto FC, jonka lisäksi siihen osallistuvat FC Edmonton, Montreal Impact, Ottawa Fury ja Vancouver Whitecaps.
Kilpailun nimisponsorina on toiminut Amway alun perin Nutrilite-tuotemerkkinsä kautta ja vuodesta 2012 alkaen omalla nimellään.
Historia

Vuosina 1962–2008 Pohjois-Amerikan, Keski-Amerikan ja Karibian jalkapalloliiton CONCACAFin pääasiallinen kansainvälinen seurajoukkuekilpailu oli CONCACAF Champions’ Cup, johon kanadalaisjoukkueet vain harvoin osallistuivat. Vuonna 2008 kilpailun formaattia uudistettiin, minkä myötä se nimettiin CONCACAF Champions Leagueksi ja laajennettiin 24 joukkuetta kattavaksi. Kanadan jalkapalloliitolle myönnettiin kilpailuun yksi paikka, jonka täyttämiseksi se perusti Canadian Championshipin maaliskuussa 2008.
Kanadassa on pelattu omaa jalkapallosarjaa 1920-luvulta alkaen, mutta maan huippujoukkueet ovat North American Soccer Leaguen (1968–1984) ajoista lähtien pelanneet samoissa sarjoissa yhdysvaltalaisten joukkueiden kanssa. Toronto FC liittyi ensimmäisenä kanadalaisjoukkueena Major League Socceriin vuonna 2007, ja samaan aikaan tuolloisella Yhdysvaltain toiseksi korkeimmalla sarjatasolla USL First Divisionissa pelasivat Montreal Impact ja Vancouver Whitecaps. Nämä kolme joukkuetta osallistuivat ensimmäiseen Canadian Championshipiin vuonna 2008, jolloin mestaruuden vei Montreal. Vancouver liittyi Major League Socceriin kaudeksi 2011 ja Montreal kaudeksi 2012.
Canadian Championship laajeni neljän joukkueen kilpailuksi vuonna 2011, kun mukaan hyväksyttiin uuteen North American Soccer Leagueen liittynyt FC Edmonton. Vuonna 2014 kilpailuun liittyi uusi NASL-joukkue Ottawa Fury. Kanadan oman puoliammattilaissarjan Canadian Soccer Leaguen joukkueita kilpailuun ei ole osallistunut.
Pelijärjestelmä

Vuosina 2008–2010 kilpailu pelattiin kolmen joukkueen kaksinkertaisena sarjana, jossa jokainen joukkue kohtasi toisensa kerran sekä koti- että vieraskentällä. Joukkuemäärän noustua neljään vuonna 2011 siirryttiin pudotuspeleihin, jotka koostuvat kaksiosaisista välieristä ja kaksiosaisesta loppuottelusta. Joukkuemäärän noustua viiteen vuonna 2014 NASL-joukkueet ovat pelanneet aluksi kaksiosaisen karsinnan pääsystä välieriin.
Huomionarvoista on, että vaikka kanadalaisjoukkue voittaisi Major League Soccerin mestaruuden, se ei nykysääntöjen mukaan saisi suoraan paikkaa CONCACAF Champions Leaguesta, vaan Kanadan paikan saa aina Canadian Championshipin voittaja. Yhdysvalloilla puolestaan on neljä Champions League -paikkaa, joista kolme määräytyy MLS-menestyksen ja yksi U.S. Open Cup -menestyksen perusteella. Poikkeuksen sääntöön muodosti vuosi 2014. Aiemmin loppukeväällä pelatun Canadian Championshipin voittaja osallistui jo saman vuoden syksyllä alkaneeseen Champions Leagueen, mutta Kanadassa vuonna 2015 järjestettyjen naisten maailmanmestaruuskilpailuiden ja CONCACAF Gold Cupin vuoksi kilpailun aikataulua muutettiin ja ratkaisuotteluita ei olisi ehditty pelata ajoissa. Näin Kanadan paikan kauden 2015–2016 Champions Leagueen sai Major League Soccerissa kaudella 2014 parhaiten sijoittunut kanadalaisjoukkue. Vuoden 2015 Canadian Championshipin mestari osallistuu vasta kauden 2016–2017 Champions Leagueen.
Mestarit

| Vuosi | Joukkue |
| --- | --- |
2008: Montreal Impact
2009: Toronto FC
2010: Toronto FC
2011: Toronto FC
2012: Toronto FC
2013: Montreal Impact
2014: Montreal Impact
2015: Vancouver Whitecaps
Palkinnot > Voyageurs Cup

CONCACAF Champions League -paikan lisäksi kilpailun mestarijoukkue palkitaan Kanadan maajoukkueiden kannattajaryhmän The Voyageursin lahjoittamalla Voyageurs Cup -pokaalilla. Ennen Canadian Championshipin perustamista pokaali myönnettiin vuosittain parhaiten USL First Divisionissa (aikaisemmin A-League) kanadalaisjoukkueiden keskinäisissä otteluissa menestyneelle joukkueelle.
Palkinnot > George Gross Memorial Trophy

George Gross Memorial Trophy on kilpailun parhaalle pelaajalle (engl. most valuable player, MVP) myönnettävä palkinto. Se on nimetty urheilutoimittajan ja -vaikuttajan George Grossin (1923–2008) mukaan.
| Vuosi | Pelaaja | Pelipaikka | Joukkue |
| --- | --- | --- | --- |
| 2008 |  Matt Jordan | maalivahti | Montreal Impact |
| 2009 |  Dwayne De Rosario | keskikenttä | Toronto FC |
| 2010 |  Dwayne De Rosario | keskikenttä | Toronto FC |
| 2011 |  Joao Plata | hyökkääjä | Toronto FC |
| 2012 |  Ryan Johnson | hyökkääjä | Toronto FC |
| 2013 |  Justin Mapp | keskikenttä | Montreal Impact |
| 2014 |  Justin Mapp | keskikenttä | Montreal Impact |
| 2015 |  Russell Teibert | keskikenttä | Vancouver Whitecaps |
Aiheesta muualla

Kuvia tai muita tiedostoja aiheesta Canadian Championship Wikimedia Commonsissa
Kilpailu Kanadan jalkapalloliiton sivustolla (Arkistoitu – Internet Archive) (englanniksi)
Kilpailu Kansainvälisen jalkapalloliiton sivustolla (Arkistoitu – Internet Archive) (englanniksi)
Mestaruuspokaali Voyageurs Cup
Kahdesti Canadian Championshipin parhaaksi pelaajaksi valittu Justin Mapp.
Dana Hussein Abdul-Razzaq

Dana Hussein Abdul-Razzaq
Dana Hussein Abdul-Razzaq (kirjoitettu myös muodossa Dana Abdulrazak, s. 3. tammikuuta 1986) on irakilainen pikajuoksija. Hän oli kiekonheittäjä Haider Jabreenin ohella ainoa Irakia edustanut urheilija Pekingin kesäolympialaisissa 2008. Abdul-Razzaqin lajina kisoissa oli naisten 100 metrin juoksu. T-paidassa ja pyöräilyshortseissa juossut Abdul-Razzaq teki alkuerissä ennätyksensä 12,36, jolla sijoittui erässään kuudenneksi ja kaikkiaan sijalle 59.
Time-lehti valitsi ennen Pekingin kisoja Abdul-Razzaqin listalleen "100 olympiaurheilijaa, joita seurata". Sotaa käyneessä Bagdadissa harjoitellut Abdul-Razzaq on šiiamuslimi ja hänen valmentajansa Yousif Abdul-Rahman on sunnimuslimi.
Berliinin MM-kisoissa 2009 hän karsiutui alkuerissä ajalla 12,38. Lontoon olympialaisissa 2012 hän sijoittui karsintaerässään toiseksi ajalla 11,91, mutta jäi alkueränsä viimeiseksi tuulituloksella 11,81. Istanbulin MM-hallikisoissa 2012 hän karsiutui 60 metrin alkuerissä ajalla 7,78 ja Moskovan MM-kilpailuissa 2013 200 metrin juoksun alkuerissä ajalla 24,57.
Pan-Arabian kisoissa Abdul-Razzaq on saavuttanut hopeaa 100 metrillä Kairossa 2007. Dohassa 2011 hän voitti 100 metriä Irakin ennätysajalla 11,88, sai hopeaa 200 metrillä ja pronssia 400 metrillä. Arabian yleisurheilumestaruuskilpailuissa hän sai Damaskoksessa 2009 pronssia 100 metrillä ja kultaa 4 × 400 metrin viestissä. Al-Ainissa 2011 hän voitti 400 metriä, oli toinen 100 metrillä ja kolmas 200 metrillä. Dohassa 2013 hän voitti Arabian-mestaruuden 200 metrillä. Länsi-Aasian kisoissa Dohassa 2005 hän sai pronssia 100 metrillä. Länsi-Aasian yleisurheilumestaruuskilpailuissa hän on saanut Aleppossa 2010 pronssia 100 ja 200 metrillä sekä kultaa molemmissa viesteissä. Dubaissa 2012 hän voitti 100 metriä ja oli toinen 200 metrillä.
Henkilökohtaiset ennätykset

Lähde: Tilastopaja
60 m: 7,60 (2016)
100 m: 11,88 (2011)
200 m: 23,96 (2015)
400 m: 54,78 (2014)
Aiheesta muualla

Dana Hussein Abdul-Razzaq Kansainvälinen yleisurheiluliitto. (englanniksi)
Eric Westervelt: Iraqi Sprinter Dodges Wartime Obstacles to Train
Harvey Araton: Olympic Dream Stalls in Iraq
Coloradon sinetti

Coloradon sinetti (1877–)
Coloradon sinetti on Yhdysvaltain osavaltio Coloradon virallinen tunnus sen lipun ohella. Sinettiä käytetään muun muassa virallisten asiakirjojen todentamiseksi.
Sinetin yläosassa on kaikkinäkevä silmä, jonka alapuolella on roomalaistyylinen vitsakimppu. Niiden alapuolella on vaakuna, johon on kuvattu vuoristoista maisemaa, sekä hakku ja leka. Valkoiseen nauhaan on kirjattu latinankielinen motto ”Nil Sine Numine” (suom. Ei mitään ilman sallimusta). Sinetin reunoilla lukee valkoisin kirjaimin ”State of Colorado” (suom. Coloradon osavaltio) ja alhaalla vuosiluku 1876, jolloin siitä tuli Yhdysvaltain 38 osavaltio. Nykyinen sinetti on otettu käyttöön 15. maaliskuuta 1877.
Aiemmat versiot

Historiallinen vaakuna vuodelta 1876
Cliternia

Cliternia voi viitata seuraaviin antiikin aikaisiin kaupunkeihin:
Cliternia, kaupunki Apuliassa Italiassa
Cliternia, kaupunki Samniumissa Italiassa
Clear (Cybotronin albumi)

| Clear Cybotron |
| --- | --- | --- |

Julkaisun tiedot
 Julkaistu: 29. marraskuuta 1990
 Tyylilaji: elektro, tekno
 Kesto: 43.55
 Levy-yhtiö: Fantasy
Cybotronin muut julkaisut
| Enter 1983 | Clear 1990 | Empathy 1993 |
Clear on yhdysvaltalaisen tekno-yhtyeen Cybotronin albumi vuodelta 1990.
Kappaleet

Clear – 4:52
R-9 – 5:14
Cosmic Cars – 4:25
Enter – 5:37
Alleys of Your Mind – 3:31
Industrial Lies – 6:14
The Line – 5:01
Cosmic Raindance – 4:00
El Salvador – 4:47
Chilentähtikasvit

| Chilentähtikasvit |
| --- | --- |
 Conanthera bifolia
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Chilentähtikasvit Tecophilaeaceae  Leybold
Synonyymit
 Androsynaceae Salisb.  Conantheraceae Pfeiff.  Cyanastraceae Engl.  Cyanellaceae Salisb.  Walleriaceae Takht. 
Alaheimot
 Cyanastroideae  Tecophilaeoideae 
Katso myös
   Chilentähtikasvit Wikispeciesissä   Chilentähtikasvit Commonsissa 
Infobox OKNimi-testi OK: 
Chilentähtikasvit (Tecophilaeaceae) on yksisirkkaisten Asparagales-lahkoon kuuluva kasviheimo.
Tuntomerkit

Chilentähtikasvien varsi on tavallisesti mukulamainen. Lehdet ovat toisinaan erilaistuneet ruodiksi ja lavaksi, ja lehdet ovat tavallisesti tupellisia. Kukat sijaitsevat joko tertussa, joka saattaa olla haaroittunut, tai yksittäin lehtihangoissa. Ne ovat usein vastakohtaisia ja tavallisesti tukilehdellisiä. Toisinaan kuudesta heteestä kolme tai neljä on fertiilejä ja kolme tai kaksi joutoheteitä. Ponnet ovat enemmän tai vähemmän rei'illä avautuvia. Sikiäin on tavallisesti kehänalainen ja siinä on kaksi tai paljon siemenaiheita kussakin emilehdessä. Siemenessä on paksu kuori, endospermi ja alkio, joka voi olla lyhyt. Siementaimen sirkkalehti ei yhteytä ja sirkkajuuri on pitkä. Kromosomiluku on n = 8, 10-12, 14.
Siniöiden (Cyanastrum) suvussa sikiäin on puoleksi kehänalainen ja emilehdet ovat erillisiä. Myös sirkkataimi on poikkeava: siinä ei ole alkeisvartta (hypokotyyliä) eikä sirkkajuurta.
Levinneisyys

Chilentähtikasvit kasvavat hajanaisesti eri puolilla maapalloa: Afrikassa, Madagaskarilla, Chilessä ja Kaliforniassa.
Luokittelu

Chilentähtikasvien heimoon kuuluu seitsemän sukua ja 25 lajia.
Luokittelu > Suvut

Conanthera Ruiz & Pav. (Cumingia Kunth, Cummingia D.Don)
Cyanastrum Oliv. (Schoenlandia Cornu) – siniöt
Cyanella Royen ex L. (Pharetrella Salisb., Trigella Salisb.)
Odontostomum Torr. (Odontostemum Baker)
Tecophilaea Bertero ex Colla (Distrepta Miers, Phyganthus Poepp. & Endl., Poeppigia Kunze ex Rchb.) – chilentähdet
Walleria J.Kirk (Androsyne Salisb.)
Zephyra D.Don (Dicolus Phil.)
Aiheesta muualla

Suomen Lajitietokeskus: Tecophilaeaceae
Tecophilaea violiflora
Conor Maynard

| Conor Paul Maynard |
| --- | --- |
 Conor Maynard esiintymässä 2017.
Henkilötiedot
Syntynyt: 21. marraskuuta 1992 (ikä 31) Brighton, Yhdistynyt kuningaskunta
Ammatti:  laulaja
Muusikko
Laulukielet:  englanti
Aktiivisena:  2008–
Tyylilajit:  popmusiikki 
Levy-yhtiöt:  Parlophone (2011–)
Aiheesta muualla
conor-maynard.com
  [ Muokkaa Wikidatassa ] [ ohje ]  
Conor Maynard (s. 21. marraskuuta 1992 Brighton) on brittiläinen laulaja. Maynard on julkaissut kuusi singleä, ”Can’t Say No”, ”Vegas Girl”, ”Turn Around”, ”Animal”, ”R U Crazy” ja ”Talking About” sekä esikoisalbumin Contrast. Hän on kotoisin Brightonista Englannista.
Maynard on vuodesta 2008 lähtien ladannut YouTubeen videoita, joissa hän muun muassa laulaa cover-versioita kuuluisista lauluista. Hänen kanavallaan on yli viisi miljoonaa tilaajaa.
Conor Washington

Conor Washington Queens Park Rangersin pelaajana vuonna 2016.
Conor James Washington (s. 18. toukokuuta 1992 Chatham, Englanti, Yhdistynyt kuningaskunta) on pohjoisirlantilainen jalkapalloilija, pelipaikaltaan hyökkääjä. Hän edustaa Englannin mestaruussarjassa pelaavaa Rotherham Unitedia. Hän on pelannut Pohjois-Irlannin maajoukkueessa vuodesta 2016.
Washington edusti aikuisuransa alkuvuosina Englannissa St Ives Townia, Newport Countya ja Peterborough Unitedia. Hän nousi mestaruussarjatasolle siirtyessään tammikuussa 2016 Queens Park Rangersiin. Hän edusti kaudella 2018–2019 Englannin mestaruussarjassa Sheffield Unitedia, kaudella 2019–2020 Skotlannin Valioliigassa Heart of Midlothiania ja kausilla 2020–2022 Englannin Ykkösliigassa Charlton Athleticia. Skotlannissa hän pelasi 15 liigaottelua ja teki niissä kolme maalia, yhden vierasottelussa Celticiä, yhden vierasottelussa Hiberniania ja yhden kotiottelussa Motherwellia vastaan. Heinäkuussa 2022 Washington siirtyi Englannin mestaruussarjassa pelaavaan Rotherham Unitediin.
Washington pelasi Pohjois-Irlannin maajoukkueessa ensimmäisen kerran maaliskuussa 2016 ystävyysottelussa Walesia vastaan. Hän teki maalin kahdessa seuraavassa ottelussaan Sloveniaa ja Valko-Venäjää vastaan. Saman kesän Europan-mestaruuskilpailuissa hän pelasi joukkueensa kaikki neljä ottelua ja niistä toisen ja kolmannen avauskokoonpanossa. Hän on nostanut maaottelumaalimääränsä kuuteen tekemällä maalin maaliskuussa 2017 MM-karsintaottelussa Norjaa, kesäkuussa 2019 EM-karsintaottelussa Viroa, syyskuussa 2021 MM-karsintaottelussa Liettuaa ja lokakuussa 2021 MM-karsintaottelussa Bulgariaa vastaan. Hän on pelannut elokuun 2022 loppuun mennessä 35 maaottelua, joissa 22 kertaa avauskokoonpanossa.
Darjan Petrič

Darjan Petrič vuonna 2010
Darjan Petrič (s. 24. elokuuta 1964 Kranj) on slovenialainen uimari.
Petrič osallistui olympialaisiin vuosina 1980, 1984 ja 1988. Hän saavutti pronssia 1500 metrin vapaauinnissa Guayaquilin MM-kilpailuissa 1982. Vuosina 1981 ja 1983 hän saavutti Euroopan-mestaruuskilpailuiden pronssia 400 metrin vapaauinnissa. Vuonna 1983 Välimeren kilpailussa hän voitti kultaa 400 metrin vapaauinnissa, hopeaa 1500 metrin vapaauinnissa ja pronssia 200 metrin vapaauinnissa. Vuonna 1987 hän saavutti hopeaa universiadeissa 400 ja 1500 metrin vapaauinnissa.
Vuosina 1996−2009 Petrič oli PK Triglav Kranjin pääjohtaja. Vuonna 2009 hänestä tuli Slovenian uimaliiton pääjohtaja.
Vuonna 2010 Petrič osallistui Kranjin kunnan pormestarin vaaleihin. Ensimmäisellä kierroksella hän sijoittui neljänneksi 16,92%:n kannatuksella.
Hän on naimisissa Karmen Berložnikin kanssa ja heillä on kaksi lasta: poika Jan Karl ja tytär Nika Karlina. Hänen veljensä Borut oli myös uimari ja osallistui olympialaisiin vuosina 1976, 1980 ja 1984.
Cool Springin taistelu

Cool Springin taistelu (engl. Battle of Cool Spring; tunnetaan myös Island Fordin, Parkers Fordin, Snickers Ferryn ja Castleman's Ferryn taisteluina) oli Clarken piirikunnassa Virginiassa 17. heinäkuuta–18. heinäkuuta 1864 käyty Yhdysvaltain sisällissodan taistelu. Taistelussa olivat vastakkain Unionin kenraalimajuri Horatio G. Wright ja Konfederaation kenraaliluutnantti Jubal Early. Taistelu päättyi Konfederaation voittoon.
Tapahtumien kulku

Fort Stevensin taistelun jälkeen Jubal Earlyn joukot vetäytyivät Washington D.C.:n lähistöltä. Unionin Horatio G. Wright lähti ajamaan Earlyn joukkoja takaa osastolla, johon kuului yksiköitä 6. ja 19. armeijakunnista. Lisäksi takaa-ajoon liittyi mukaan osa George Crookin johtamista joukoista, jotka olivat yhdessä David Hunterin kanssa vetäytyneet aikaisemmin Länsi-Virginiaan.
17.–18. heinäkuuta Unionin joukot ylittivät Shenandoah-jokea. Iltapäivällä 18. heinäkuuta Konfederaation Robert E. Rodesin johtama divisioona hyökkäsi Unionin eversti Joseph Thoburnin johtamaa divisioonaa vastaan Cool Spring -nimisen plantaasin lähellä. Thoburnin joukot kestivät hyökkäyksen, mutta vetäytyivät pimeän tultua pois taistelusta.
Unionin joukot menettivät taistelussa yhteensä 422 miestä, Konfederaation joukot taas 397.
Seuraukset

Taistelun seurauksena Unionin joukot joutuivat luopumaan Earlyn joukkojen takaa-ajosta usean päivän ajaksi.